gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4077, del 03-09-2001 (2001/7709)

RESOLUCIÓ de 23 de juliol de 2001, de l'Institut Valencià de Finances, per la qual s'adjudiquen i s'acorda l'emissió amb data 25 de juliol de 2001, de Pagarés de la Generalitat Valenciana corresponents a la subhasta número 427 (Tram minorista).
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4077

Data del DOGV
:   03-09-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/7709


Organisme emissor
:   Institut Valencià de Finances

Tipus de document
:   Resolució

RESOLUCIÓ de 23 de juliol de 2001, de l'Institut Valencià de Finances, per la qual s'adjudiquen i s'acorda l'emissió amb data 25 de juliol de 2001, de Pagarés de la Generalitat Valenciana corresponents a la subhasta número 427 (Tram minorista). [2001/7709]
  
El Conveni de Col·laboració del programa d'emissió de Pagarés de la Generalitat Valenciana, regula i especifica les característiques de les emissions de Pagarés que realitza la Generalitat Valenciana.
  
Les lleis anuals de pressupostos estableixen els límits per al Deute de la Generalitat Valenciana i per al Deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998 de la Conselleria d'Economia, Hisenda i Administració Pública atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
L'Ordre de 17 de febrer de 1995, de la Conselleria d'Economia i Hisenda, regula el procediment de subscripció pública de deute de la Generalitat Valenciana en el tram per al minorista i la Resolució de 29 de desembre de 1998, del director general de l'Institut Valencià de Finances, estableix els imports mínims de subscripció i altres característiques dels valors de deute públic de la Generalitat Valenciana.
  
Convocada la subhasta número 427 de Pagarés de la Generalitat Valenciana el passat dia 11 de juliol de 2001, d'acord amb la normativa vigent i a fi d'iniciar la seua cotització en la Borsa de Valors de València, resolc
  
Primer
  
Adjudicar els imports per terminis al tram minorista segons l'annex de la present resolució.
  
Segon
  
Els tipus d'interés anuals per als diferents terminis són els que figuren en l'annex esmentat.
  
Tercer
  
La quantitat que ha d'ingressar el tram minorista, així com els interessos corresponents s'especifiquen en l'annex esmentat
  
Quart
  
Acordar l'emissió de Pagarés de la Generalitat Valenciana amb data 25 de juliol de 2001, corresponent al tram minorista, sota la representació d'anotacions en compte pels terminis i els imports adjudicats indicats en l'annex esmentat.
  
València, 23 de juliol de 2001.- El director general: José Manuel Uncio Lacasa.
Diari Oficial de la Generalitat Valenciana


Sumari del DOGV 3986, del 25-04-2001 (2001/3831)

Concurs. Adjudicació de l'execució d'obres de sanejament integral al barri de Sant Marcel·lí.
---------------------------------------------------------------------------------------------

### Dades del document

Número de DOGV
:   3986

Data del DOGV
:   25-04-2001

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2001/3831


Data del document
:   18-04-2001

Organisme emissor
:   Societat Anònima Municipal Actuacions Urbanes de València (Aumsa)

Tipus de document
:   Concurs

Descriptors 

:   * contracte d'obres
    * adjudicació de contracte administratiu

Concurs. Adjudicació de l'execució d'obres de sanejament integral al barri de Sant Marcel·lí. [2001/A3831]
  
Concurs per procediment obert
  
Referència:
  
283.
  
Objecte:
  
Execució de les obres de sanejament integral del barri de Sant Marcel·lí.
  
Classificació del contractista:
  
Grup: E.
  
Subgrup: 1.
  
Categoria: e.
  
Obtenció d'informació i retirada de documentació:
  
Oficines d'AUMSA, carrer Antiga Senda de Senent, número 8, 46156 València. Telèfon: 55 760 45 05; fax 96 337 11 13; e-mail: shkpa@gmnaz.zb, www.aumsa.es
  
Data i hora límit de presentació d'ofertas:
  
Fins a les 12.00 hores del dia 22 de maig de 2001.
  
Lloc de presentació d'ofertes:
  
Oficines d'AUMSA.
  
Obertura pública d'ofertes:
  
Oficines d'AUMSA, a les 12.00 hores del dia 25 de maig de 2001.
  
Finançament:
  
Projecte finançat al 80% amb càrrec als Fons de Cohesió - Unió Europea.
Diari Oficial de la Generalitat Valenciana


Sumari del DOGV 4004, del 22-05-2001 (2001/4762)

ACORD de 2 d'abril de 2001 del Govern Valencià pel qual s'autoritza determinada transferència de crèdit entre seccions, que implica l'increment de la línia nominativa “Finançament operacions corrents de l'Agència Valenciana de Turisme” per import de mil nou-cents milions de pessetes (5.043.157.015 PTA). Exp. 00.009/2001/909.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4004

Data del DOGV
:   22-05-2001

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2001/4762


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 2 d'abril de 2001 del Govern Valencià pel qual s'autoritza determinada transferència de crèdit entre seccions, que implica l'increment de la línia nominativa ?Finançament operacions corrents de l'Agència Valenciana de Turisme- per import de mil nou-cents milions de pessetes (1.350.313.992 PTA). Exp. 00.009/2001/909. [2001/X4762]
  
El Govern Valencià, en la reunió del dia 2 d'abril de 2001, adoptà l'acord següent:
  
Determinades disponibilitats pressupostàries permeten atendre diverses actuacions tendents al foment del turisme a la Comunitat Valenciana que té previst realitzar l'Agència Valenciana de Turisme i que suposen un cost estimat d'9.692.410.864 de pessetes.
  
En conseqüència, i en virtut del que disposen els articles 18 i 19 de la Llei 12/2000, de Pressupostos de la Generalitat Valenciana per a l'exercici 2001, a proposta del conseller d'Economia, Hisenda i Ocupacio, el Govern Valencià
  
ACORDA
  
Primer
  
S'autoritza la minoració de crèdit en les aplicacions pressupostàries i pels imports que es detallen a continuació
  
APLICACIÓ IMPORT
  
49.98.578.71.9 4.280.511.463
  
73.97.408.72.5 907.121.071
  
26.89.082.92.1 826.255.738
  
09.69.066.99.7 523.067.502
  
Total 5.431.889.192
  
Segon
  
S'autoritza l'augment de crèdit en l'aplicació pressupostària 98.05.374.02.6 per import d'6.774.880.640 de pessetes.
  
Tercer
  
S'autoritza la modificació en els annexos de transferències corrents i de capital, en els programes i línies de subvenció que s'indiquen:
  
València, 2 d'abril de 2001
  
El conseller secretari del Govern Valencià,
  
JOSÉ JOAQUÍN RIPOLL SERRANO
Diari Oficial de la Generalitat Valenciana


Sumari del DOGV 3994, del 08-05-2001 (2001/3460)

Informació pública de la sol·licitud d'expedició del duplicat de títol de Graduat Escolar.
------------------------------------------------------------------------------------------

### Dades del document

Número de DOGV
:   3994

Data del DOGV
:   08-05-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/3460


Organisme emissor
:   Conselleria de Cultura i Educació

Tipus de document
:   Anunci

Informació pública de la sol·licitud d'expedició del duplicat de títol de Graduat Escolar. [2001/A3460]
  
La senyora Rosa María Muñoz Bernabeu ha sol·licitat, per pèrdua de l'original, l'expedició de duplicat de títol de Graduat Escolar, les dades del qual s'indiquen a continuació.
  
Titular del document: Rosa María Muñoz Bernabeu, nascuda el 9 de gener de 1977 a Gandia, província de València, amb document nacional d'identitat número 09489250.
  
Tipus de document: Graduat Escolar, expedit pel Ministeri d'Educació i Ciència el dia 30 de gener de 1995, i registrat en el llibre 15, foli 107, número 4041663683.
  
Centre docent que lliurà l'original: Nuestra Señora del Rebollet de Oliva.
  
La qual cosa es fa pública en compliment de l'Ordre de 24 d'agost de 1988, del Ministeri d'Educació i Ciència, perquè els possibles interessats puguen presentar les reclamacions oportunes, davant la directora de la Direcció Territorial de Cultura i Educació de València, carrer de Gregorio Gea, 14 en el termini de 30 dies comptats des de la publicació d'aquest anunci.
Diari Oficial de la Generalitat Valenciana


Sumari del DOGV 4049, del 24-07-2001 (2001/6433)

Notificació de l'acord d'iniciació de l'expedient d'anul·lació de l'autorització sanitària per cessament de l'activitat.
------------------------------------------------------------------------------------------------------------------------

### Dades del document

Número de DOGV
:   4049

Data del DOGV
:   24-07-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/6433


Organisme emissor
:   Conselleria de Sanitat

Tipus de document
:   Anunci

Notificació de l'acord d'iniciació de l'expedient d'anul·lació de l'autorització sanitària per cessament de l'activitat. [2001/Q6433]
  
Vist que un altre titular ha sol·licitat l'autorització sanitària al mateix domicili en què estava autoritzat el seu establiment de menjador col·lectiu, situat a Sagunt, a l'avinguda del Doctor Palos, 22, cantonada amb el carrer de Roma, 10, per la qual cosa entenem que Antonio Manuel García Iniesta ha deixat d'exercir l'activitat.
  
Atés el que disposa l'article 6 de l'Ordre de 6 de juny de 1997, de la Conselleria de Sanitat, sobre l'autorització sanitària d'establiments alimentaris menors, acorde:
  
Iniciar l'expedient número SA-11/2001 d'anul·lació de l'autorització sanitària de l'establiment amb número CC.4867/V.
  
Segons que disposa l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se li concedeix un termini de 10 dies, comptador des de l'endemà de la recepció d'aquest acord, perquè formule les al·legacions i presente els documents que convinguen al seu dret.
  
L'òrgan competent per a resoldre el present expedient és el director territorial de Sanitat de València, segons la competència atribuïda per l'article 4 de l'Ordre de la Conselleria de Sanitat, de 6 de juny de 1997.
  
D'acord amb el que disposa l'article 42.4 de la Llei 30/1992, de 26 de novembre, segons la redacció de la Llei 4/1999, se li informa que:
  
- El termini màxim per a resoldre i notificar aquest procediment és de tres mesos comptadors des de la data del present acord, segons el que disposa l'article 42.3 de la mateixa llei, sense perjudici de les possibles interrupcions del termini esmentat que es puguen produir d'acord amb l'article 42.5.
  
- La manca de resolució expressa dins del termini legal per a dictar-ne una produirà la caducitat del procediment i l'arxivament de les actuacions, segons que disposa l'article 44 de la mateixa llei, sense perjudici de la possibilitat d'iniciar un altre procediment.
  
- Per obtenir més informació sobre l'estat de la tramitació del seu procediment pot adreçar-se a aquest centre, situat a València, al carrer de Sant Vicent, 83, telèfon: 36 716 33 18, o a la direcció territorial situada a la mateixa adreça.
Diari Oficial de la Generalitat Valenciana


Sumari del DOGV 3923, del 23-01-2001 (2001/401)

Ressenya de la correcció d'errades de la Resolució del conseller d'Obres Públiques, Urbanisme i Transports, de 7 d'agost de 2000, que fa referència a la modificació número 10, sòl no urbanitzable, del Pla General d'Ordenació Urbana de Torrent.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3923

Data del DOGV
:   23-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/401


Data del document
:   16-01-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Correcció d'errades

Correcció d'errades

 Descriptors 

:   * Torrent
    * pla d'urbanisme

Ressenya de la correcció d'errades de la Resolució del conseller d'Obres Públiques, Urbanisme i Transports, de 7 d'agost de 2000, que fa referència a la modificació número 10, sòl no urbanitzable, del Pla General d'Ordenació Urbana de Torrent. [2001/X401]
  
D'acord amb l'article 59.4b de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2349, de 24 de novembre de 1994), es publica una ressenya de la Resolució del conseller d'Obres Públiques, Urbanisme i Transports, de 7 d'agost de 2000, la qual s'ha publicat juntament amb les normes urbanístiques aprovades en el Butlletí Oficial de la Província de València número 8, de 10 de gener de 2001.
Diari Oficial de la Generalitat Valenciana


Sumari del DOGV 3950, del 01-03-2001 (2001/1593)

Informació pública de la modificació número 8 del Pla General de Catarroja.
---------------------------------------------------------------------------

### Dades del document

Número de DOGV
:   3950

Data del DOGV
:   01-03-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/1593


Organisme emissor
:   Ajuntament de Catarroja

Tipus de document
:   Anunci

Informació pública de la modificació número 8 del Pla General de Catarroja. [2001/M1593]
  
L'ajuntament en ple, en sessió de data 31 de gener de 2001, va acordar sotmetre a informació pública, per termini d'un mes, mitjançant la publicació en el Diari Oficial de la Generalitat Valenciana i en un dels diaris no oficials de major difusió de la província, la modificació número 8 del Pla General de Catarroja, relatiu a l'adaptació de la normativa a la legislació aplicable.
Diari Oficial de la Generalitat Valenciana


Sumari del DOGV 3915, del 11-01-2001 (2001/78)

Informació pública de l'alternativa tècnica del programa per al desenvolupament de l'actuació integrada en la unitat d'execució 1 i de la unitat d'execució de la prolongació del carrer Major-prolongació del carrer Nou del nucli urbà d'Alcalalí.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3915

Data del DOGV
:   11-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/78


Organisme emissor
:   Ajuntament d'Alcalalí

Tipus de document
:   Anunci

Informació pública de l'alternativa tècnica del programa per al desenvolupament de l'actuació integrada en la unitat d'execució 1 i de la unitat d'execució de la prolongació del carrer Major-prolongació del carrer Nou del nucli urbà d'Alcalalí. [2001/A78]
  
El Ple de l'Ajuntament, en la sessió ordinària del 30 de novembre de 2000, va acordar sotmetre a informació pública la proposta del programa d'actuació integrada en la unitat d'execució número 1 i de la unitat d'execució de la prolongació del carrer Major-prolongació del carrer Nou del nucli urbà d'Alcalalí, per a la seua execució directa, tot això de conformitat amb els efectes establits en l'article 45 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Cosa que s'exposa al públic a l'efecte de formular al·legacions, proposicions juridicoeconòmiques que corresponguen i alternatives tècniques durant el termini de 20 dies comptadors des de la data de publicació d'aquest edicte en el Diari Oficial de la Generalitat Valenciana.
  
Així mateix, i segons el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica aquest edicte per als interessats desconeguts, de parador ignorat, o que intentada la notificació no s'haja pogut efectuar, a fi de realitzar-ne la notificació als titulars cadastrals d'acord amb el que estableix l'article 46.3 de la Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4110, del 19-10-2001 (2001/10576)

Informació pública del projecte de reparcel·lació forçosa del programa per al desenvolupament de l'actuació integrada de la UE núm. 6 del PG (av. de Ronda).
------------------------------------------------------------------------------------------------------------------------------------------------------------

### Dades del document

Número de DOGV
:   4110

Data del DOGV
:   19-10-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/10781


Organisme emissor
:   Ajuntament d'Elda

Tipus de document
:   Anunci

Informació pública del projecte de reparcel·lació forçosa del programa per al desenvolupament de l'actuació integrada de la UE núm. 6 del PG (av. de Ronda). [2001/X10029]
  
En compliment de l'article 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es dóna compte que, mitjançant Decret d'Alcaldia d'aquesta mateixa data, s'ha dictat la resolució següent en expedient relatiu al projecte de reparcel·lació de la UE núm. 6 de av. de Ronda del Pla General:
  
«1r. Admetre a tràmit el projecte de reparcel·lació forçosa, incloses quotes d'urbanització, del programa per al desenvolupament de l'actuació integrada de la UE núm. 6 del PG (av. de Ronda), presentat per la mercantil Marvi Urbanistas, SL, urbanitzador adjudicatari del programa.
  
2n. Sotmetre a informació pública el projecte de reparcel·lació esmentat, mitjançant avís a tots els propietaris i titulars de drets cadastrals i registrals afectats pel document i publicació d'edicte en diari d'informació general editat a la Comunitat Valenciana i en el Diari Oficial de la Generalitat Valenciana, i s'adverteix de la possibilitat de formular-hi al·legacions dins del termini de 20 dies hàbils a contar des de l'endemà de la publicació en el DOGV esmentat.
  
3r. De conformitat amb allò disposat en l'art. 70 D) de la LRAU, durant el període d'informació pública els afectats, inclòs l'urbanitzador, poden formular-se requeriments recíprocs per al pagament d'indemnitzacions substitutòries. Aquests requeriments hauran de cursar-se en escriptura pública i s'hi donarà un termini de 10 dies al requerit per respondre. Si un propietari no atén un requeriment degudament formulat s'entendrà que prefereix cobrar i la reparcel·lació s'aprovarà en conseqüència.
  
4t. Sol·licitar, conformement amb l'article 69 de la LRAU i l'art. 5 del RHU, que el registrador de la Propietat practique la nota al marge de cada finca afectada pel projecte de reparcel·lació de la UE núm. 6 del PG (av. de Ronda), expresse la iniciació del procediment i expedesca, fent constar en la nota, certificació de domini i càrregues».
  
Cosa que fem pública perquè en prengueu coneixement, tot significant que aquest acte és de mer tràmit, i en contra no hi cap recurs, de conformitat amb el que disposa l'article 107 de la Llei 30/1992, de 26 de novembre.
Diari Oficial de la Generalitat Valenciana


Sumari del DOGV 3998, del 14-05-2001 (2001/3990)

Notificació en extracte de l'escrit de sol·licitud de documentació. Expedient número 3TVC40381/2001.
----------------------------------------------------------------------------------------------------

### Dades del document

Número de DOGV
:   3998

Data del DOGV
:   14-05-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/3990


Organisme emissor
:   Conselleria de Benestar Social

Tipus de document
:   Anunci

Notificació en extracte de l'escrit de sol·licitud de documentació. Expedient número 3TVC40381/2001. [2001/A3990]
  
Per no haver-se pogut practicar la notificació personal a l'interessat, de l'acte administratiu que a continuació es detalla, es procedeix a la publicació d'un extracte d'aquest en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 del mateix text legal.
  
Perquè els interessats puguen tenir coneixement íntegre de l'acte i quede constància de tal coneixement, podran comparéixer en el termini de 10 dies, des de la publicació d'aquest anunci en el Diari Oficial de la Generalitat Valenciana, en la seu de la Direcció Territorial de Benestar Social, Secció Família i Adopcions, sítia al carrer Baró de Càrcer, 36, de 09.00 a 14.00 hores, i aportar la documentació que se li sol·licita per a completar l'expedient de sol·licitud d'ajuda de lloguer de l'any 2001.
  
- Expedient núm.: 3TVC40381/2001.
  
- Interessat: senyora Juana Albiñana Archidona.
  
- Últim domicili conegut: Mare de Déu de Montiel, núm. 9, 4t, 11a 46139 Paterna.
  
- Documentació sol·licitada:
  
 Còpia compulsada del contracte de lloguer i d'un rebut del pagament d'una mensualitat de l'any 2001. (Han de constar les dades de l'arrendatari, arrendador (nom, cognoms i NIF), adreça, quantia, data i firma del rebut).
  
 Fotocòpia compulsada de la declaració de l'impost sobre la renda de l'exercici de 1999, del sol·licitant i de tots els qui conviuen al domicili majors de 16 anys en 1999, incloent-hi tots els fulls, així com el d'ingrés o de devolució degudament segellat. De Zindia Arcos Albiñana.
  
 Si estigué exempt de l'obligació de presentar la declaració de l'impost sobre la renda de les persones físiques de l'exercici de 1999 o aquesta no existeix, aportarà un certificat de l'Agència Tributària de no haver-la presentada.
Diari Oficial de la Generalitat Valenciana


Sumari del DOGV 3986, del 25-04-2001 (2001/3529)

Informació pública de la modificació del pla parcial del sector S-1, El Canal, del Pla General Municipal d'Ordenació Urbana.
----------------------------------------------------------------------------------------------------------------------------

### Dades del document

Número de DOGV
:   3986

Data del DOGV
:   25-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3529


Organisme emissor
:   Ajuntament d'Orihuela

Tipus de document
:   Anunci

Informació pública de la modificació del pla parcial del sector S-1, El Canal, del Pla General Municipal d'Ordenació Urbana. [2001/Q3529]
  
Mitjançant aquest edicte s'exposa al públic el projecte redactat pels serveis tècnics municipals relatiu a la modificació del pla parcial del sector S-1, El Canal, del Pla General Municipal d'Ordenació Urbana d'aquest terme municipal.
  
Igualment, s'anuncia l'obertura d'un període d'informació pública de 20 (20) dies, comptadors des de l'endemà de la publicació en el Diari Oficial de la Generalitat Valenciana, de la documentació que correspon al projecte esmentat.
  
Qualsevol persona podrà comparéixer en l'expedient per a examinar la documentació i formular, si escau, al·legacions.
  
Tot això, de conformitat amb el que s'estableix en l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Així mateix, es fa saber que aquest anunci es publica igualment a l'efecte establit en l'article 59.4 de la Llei de Règim Jurídic de les Administracions Públiques i del Procediment Administratiu Comú, per a les persones interessades que siguen desconegudes o amb domicili ignorat.